PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială



Nr.27/113/1 aprilie 2004
R A P O R T

asupra proiectului de Lege pentru ratificarea Acordului între Guvernul României şi Guvernul Republicii Franceze cu privire la schimburile de stagiari, semnat la Paris la 20 noiembrie 2003
1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond cu proiectul de Lege pentru ratificarea Acordului între Guvernul României şi Guvernul Republicii Franceze cu privire la schimburile de stagiari, semnat la Paris la 20 noiembrie 2003, trimis cu adresa nr. P.L.-X 144 din 15 martie 2004.

La întocmirea prezentului raport, Comisia a avut în vedere avizele primite de la Consiliul Legislativ şi de la următoarele comisii:

· Comisia pentru buget, finanţe şi bănci;

· Comisia juridică, de disciplină şi imunităţi.
Proiectul de lege are ca obiect de reglementare ratificarea Acordului între guvernele României şi Republicii Franceze privind schimbul de stagiari.
Comisia propune Plenului adoptarea proiectului de lege întrucât prin acest Acord se stabileşte egalitatea de tratament juridic al stagiarilor în domeniul relaţiilor şi condiţiilor de muncă în regim de reciprocitate.
2. Proiectul de lege face parte din categoria legilor ordinare şi va fi adoptat cu respectarea prevederilor art.76 alin.(2) din Constituţie, republicată.
3. La lucrările comisiei au fost prezenţi 19 deputaţi, din totalul de 21 membri ai comisiei.

La dezbaterea proiectului în şedinţa comisiei din 30 martie 2004 a participat ca invitat, în conformitate cu prevederile art.51 şi 52 din Regulamentul Camerei Deputaţilor, d-na Magda Filip – director în cadrul Ministerului Muncii, Solidarităţii Sociale şi Familiei.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Senatului.

Proiectul a fost aprobat de membrii comisiei în forma prezentată, cu unanimitate de voturi.

PREŞEDINTE,



SECRETAR,

Smaranda DOBRESCU


Ion MÎNZÎNĂ 

Întocmit, 

Expert Monica Rallu CURTA

